गोवा हवाई अड्डे पर आपात स्थिति में उतरा विमान  
मुम्बई से बेंगलुरू जा रहा किंगफिशर एयरलाइंस का एक विमान सोमवार को आपात स्थिति में गोवा हवाई अड्डे पर उतारा गया।
मुम्बई से बेंगलुरू जा रहा किंगफिशर एयरलाइंस का एक विमान सोमवार को आपात स्थिति में गोवा हवाई अड्डे पर उतारा गया। ऐसा एयरबस ए-320 के शीशे में दरार आ जाने के कारण किया गया।  हवाई अड्डा प्राधिकरण के अधिकारियों ने बताया कि विमान सुबह 8:10 बजे दाबोलिम हवाई अड्डे पर उतारा गया, जब पायलट ने शीशे में आई दरार देखा।  हवाई अड्डा प्राधिकरण के अधिकारी ने कहा, "विमान में 100 यात्री सवार थे। सभी सुरक्षित हैं। विमान एहतियातन उतारा गया।"  दाबोलिम हवाई अड्डे के अधिकारियों के मुताबिक, "गोवा हवाई अड्डे पर विमान की मरम्मत की जा रही है। यात्रियों को बेंगलुरू पहुंचाने के लिए हम वैकल्पिक व्यवस्था कर रहे हैं।"